Държавен вестник, бр. 22, 2024 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  22
МИНИСТЕРСКИ СЪВЕТ
ПОСТАНОВЛЕНИЕ № 45 
ОТ 8 МАРТ 2024 Г.
за одобряване на допълнителни разходи по 
бюджета на Националния статистически 
институт за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
за персонал по бюджета на Националния 
статистически институт за 2024 г. в размер 
6 083 300 лв.
(2) Средствата по ал. 1 да се осигурят за 
сметка на преструктуриране на разходи и/или 
трансфери по централния бюджет за 2024 г.
Чл. 2. Със сумата по чл. 1, ал. 1 да се 
увеличат разходите по бюджета на Нацио-
налния статистически институт за 2024 г. 
по функционална област „Безпристрастна, 
обективна, навременна и точна информация 
за състоянието на Република България“.
Чл. 3. (1) Председателят на Националния 
статистически институт да определи считано от 
1 март 2024 г. нов размер на индивидуалните 
основни месечни заплати на служителите в 
Националния статистически институт.
(2) Новият размер на основните инди-
видуални месечни заплати по ал. 1 да бъде 
определен съгласно методика, утвърдена от 
председателя на Националния статистически 
институт, имаща за цел елиминиране на дис-
балансите във възнагражденията, като бъдат 
взети предвид фактори, относими към работата 
на служителите в Националния статистически 
институт, в т.ч. постигнатите резултати.
Чл. 4. Председателят на Националния ста-
тистически институт да извърши съответните 
промени по бюджета на Националния ста-
тистически институт за 2024 г. и да уведоми 
министъра на финансите.
Чл. 5. Министърът на финансите да из-
върши произтичащите от чл. 1 промени по 
централния бюджет за 2024 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси и чл. 78, ал. 2 от Закона за държав-
ния бюджет на Република България за 2024 г.
§ 2. Националният статистически институт 
да бъде изключен от механизма за разпре-
деление на средствата за преодоляване на 
диспропорции във възнагражденията на слу-
жители в бюджетни организации, съответно 
от акта на Министерския съвет по чл. 1, ал. 7 
от Закона за държавния бюджет на Република 
България за 2024 г.
§ 3. Изпълнението на постановлението 
се възлага на председателя на Националния 
статистически институт.
§ 4. Постановлението влиза в сила от деня 
на обнародването му в „Държавен вестник“.
Министър-председател:  
Николай Денков 
Главен секретар на Министерския съвет:  
Ваня Стойнева
1979
ПОСТАНОВЛЕНИЕ № 46 
ОТ 8 МАРТ 2024 Г.
за изменение и допълнение на Наредбата за 
специализирана закрила на деца на общест-
вени места, приета с Постановление № 165 
на Министерския съвет от 2003 г. (обн., ДВ, 
бр. 68 от 2003 г.; изм. и доп., бр. 3 от 2005 г., 
бр. 46 от 2007 г., бр. 45 и 79 от 2009 г., бр. 5 от 
2010 г., бр. 5 от 2011 г. и бр. 62 от 2013 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 4 думите „инспекторати по“ се 
заменят с „управления на“.
§ 2. В чл. 5, ал. 2 думата „кадри“ се заменя 
със „специалисти“.
§ 3. В глава първа се създава чл. 5а:
„Чл. 5а. (1) В случаите, в които родител, 
попечител или друго лице, което полага грижи 
за дете по смисъла на Закона за закрила на 
детето, осигурява пълнолетно дееспособно лице 
за придружител на дете, навършило 14-годишна 
възраст, но ненавършило 18-годишна възраст, 
на обществени места след 22,00 ч., удосто-
верява това му качество пред компетентния 
орган, осъществяващ контрол, с декларация 
по образец съгласно приложението.
(2) Личните данни на лицата по ал. 1 се 
обработват при спазване на нормативните 
изисквания за тяхната защита.“
§ 4. В чл. 8, ал. 3 след думите „търговска 
дейност“ се поставя запетая и се добавя „вклю-
чително на поддържаните интернет платформи“.
§ 5. В чл. 10 се правят следните допълнения:
1. В ал. 1 се създава т. 5:
„5. поставят на видно място за клиентите, 
на входните места, табло с информация за 
изискванията за придружаване на деца на об-
ществени места, включително за изискването 
за представяне на декларация по образец съ-
гласно чл. 5а, ал. 1.“
2. В ал. 2, т. 3 се създава буква „д“:
„д) лица, придружаващи деца след 22,00 ч., без 
декларация по образец съгласно чл. 5а, ал. 1.“
§ 6. В чл. 15 се правят следните изменения 
и допълнения: 
1. Създава се нова ал. 2:
„(2) Учителите в групата, класният ръководи-
тел и/или педагогическият съветник запознават 
децата и родителите или другите лица, които 
полагат грижи за детето, с условията и реда за 
специализирана закрила на деца на обществени 
места и за изискванията за придружаване на 
децата в изпълнение на чл. 5а, ал. 1.“
2. Досегашната ал. 2 става ал. 3.
3. Досегашната ал. 3 става ал. 4 и в нея 
думите „инспекторати по“ се заменят с „уп-
равления на“.